《蝶恋花 其五》
清代·俞士彪

九十韶华空在眼。绿暗红稀，料是东君倦。谁说春风能似剪。

閒愁缕缕何曾断。

一枕斜阳莺语乱。幽梦初回，失口曾轻唤。万种相思春不管。

暮江烟水知深浅。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。